1. etappe av Arctic Race of Norway 2014

1. etappe av Arctic Race of Norway 2014 gikk fra Hammerfest til Nordkapp den 14. august 2014 og var 204 km lang.

 Rute og referat 
 Rute  Hammerfest (start)  Akkarfjord  Skjåholmentunnelen (698 m) Stallogargotunnelen (2 298 m) Kvalsundbrua (741 m)  Kvalsund  Fægfjord (utkant) Skaidi (mellomsprint)  Hatter  Olderfjord  Smørfjord  Indre Nordmannset Skarvbergtunnelen (2 980 m) Sortviktunnelen (496 m)   Repvåg (utkant)  Stranda (mellomsprint)  Kåfjord Nordkapptunnelen (6 870 m, så bakkespurt) Veidnesbrua (520 m) Sarnestunnelen (190 m)  Sarnespollen  Sarnes Honningsvågtunnelen (4 440 m)  Honningsvåg  Skipsfjord (mellomsprint, så bakkespurt)  Vestfjordfjellet (bakkespurt)  Nordkapp (målgang)mini|Lars Petter Nordhaug fra Belkin vant 1. etappe av Arctic Race of Norway 2014.
Åpningsetappen av Arctic Race tok rytterne 204 kilometer nordover fra Hammerfest til Nordkapp.

Fem ryttere; August Jensen (Østerhus-Ridley), Kevin Seeldraeyers (Wanty-Groupe Gobert), Luke Davison (BMC), Davide Frattini (Unitedhealthcare) og Morten Mørland (Sparebanken Sør), dro i fra tidlig på det flate terrenget og kom opp i en ledelse på 5:45 ned til hovedfeltet.

Bruddet var samlet før de kjørte inn i Nordkapptunnelen etter 150 kilometer, men Jensen dukket opp alene på den andre siden. Seeldraeyers tok snart igjen Jensen, og paret kjørte videre mens deres bruddkamerater ble tatt igjen av hovedfeltet. Jensen ble kvitt Seeldraeyers på den nest siste stigningen, men nordmannen ble til slutt spist opp av det reduserte hovedfeltet da det gjensto 22 kilometer.

Flere angrep fulgte deretter, IAM Cyclings Mathias Brändle fikk en luke på 30 sekunder før han ble forbipassert av Belkinrytteren Lars Petter Nordhaug. Nordmannen angrep to ganger opp den siste stigningen; først ristet han vekk spurtere som Marcel Kittel og Thor Hushovd, før han fikk besøk av Alexander Kristoffs lagkamerat i Katjusja; Simon Špilak. De to ble tatt igjen med tre kilometer igjen til mål, da Nordhaug satt inn det siste støtet og syklet alene over målstreken.

Nordhaug tok med det sin første seier på to år. Davide Villella fra Cannondale vant spurten om andreplassen, mens Nordhaugs lagkamerat Steven Kruijswijk tok tredjeplassen.

 Resultater 

 Øvrige stillinger etter etappen 

 Referanser 

 Eksterne lenker 


1
Kategori:Sportsarrangementer i Finnmark